शुक्रवार सुबह करेगें मंत्रालय भवन का निरीक्षण : चव्हाण  
चव्हाण ने कहा कि शुक्रवार को मंत्रालय में किसी भी आगंतुक को प्रवेश करने की इजाजत नहीं मिलेगी।
महाराष्ट्र के मुख्यमंत्री पृथ्वीराज चव्हाण ने कहा कि जिस मंत्रालय भवन में भीषण आग लगी थी, शुक्रवार सुबह उसकी संरचना का निरीक्षण किया जाएगा।
	 
	चव्हाण ने कहा कि शुक्रवार को मंत्रालय में किसी भी आगंतुक को आने की इजाजत नहीं मिलेगी।
	 
	मुख्यमंत्री ने कहा कि पूरे भवन की वीडियो रिकॉर्डिंग की जाएगी। सचिवों समेत वरिष्ठ अधिकारी नुकसान का मुआयना करेंगे। उन्होंने कहा कि मंत्रालय में शुक्रवार को कोई भी आधिकारिक काम नहीं होगा और शुक्रवार की सभी बैठकों को रद्द कर दिया गया है।
	 
	साथ ही उन्होंने बताया कि आग से जिन मंत्रालयों के दफ्तर नष्ट हुए हैं, उन्हें विधान भवन और सहयाद्री गेस्ट हाउस या मंत्रालय के उपभवन में स्थानांतरित कर दिया जाएगा। उन्होंने कहा कि शुक्रवार कार्यालय खुले रहेंगे और शनिवार एवं रविवार को जरूरत पड़ने पर अधिकारियों को बुलाया जाएगा।